ནུ་མ་ནུ་བཞིན་ནུ་བཞིན་བུ་མོ་ཚེ་དཀར་གཉིད་ཀྱི་ཞིང་ཁམས་འགྲིམས་པ་ལ།ཀུན་སྐྱིད་ཀྱིས་སེམས་ཆུང་ནེམ་ཆུང་ངང་མོ་ཁྱེར་ནས་ཚ་ཐབ་སྟེང་བསྙལ་རྗེས།གོ་འདབས་སུ་བུད་ཡོང་བ་དང་།དེ་ནས་ཆུ་རྫ་ལས་ཆུ་འཁྱག་དཀར་ཡོལ་གང་བཅུས་ནས་སྒོག་སྒོག་ཏུ་འཐུང་བའི་དུས་སུཀིགཡུལ་གཅོག་ཏུ་ཤོགཅེས་ཀི་འབོད་བྱེད་པའི་སྒྲ་དེ་ཐོས་བྱུང་།སྐད་འཛེར་འཛེར་དུ་སྒྲོག་ཚུལ་ལ་ཉན་ན་ལྟག་ག་ཚང་གི་ལྷ་མོ་བྱམས་ཡིན་པ་ཤེས་པས།དཀར་ཡོལ་ཐབ་ཀའི་སྟེང་དུ་བཞག་ནས་ལྷས་ལ་བུད།རྒྱ་སྒོའི་ཕྱོགས་སུ་ཡུད་ཙམ་སོང་རྗེས་ཅི་ཞིག་དྲན་པ་ལྟར་ཁ་ཕྱིར་འཁོར་ནས་བུད་ཡོང་ལ།ཐད་ཀར་གཞོགས་ཁང་གི་སྒོ་ཁར་ཕྱིན་ནསཨ་མ།ང་གཡུལ་གཅོག་ཏུ་འགྲོ་རྒྱུ་ཡིན།ཚེ་དཀར་ཚ་ཐབ་སྟེང་བསྙལ་ཡོད་པས།ཁྱོད་ཚོས་མཉམ་འཇོག་བྱ་རོགས།མཁའ་གོ་ལའང་ལྟ་རྟོག་བྱ་རྒྱུ་མ་བརྗེད་ཅིགཅེས་སྨྲས་འཕྲལ།ལག་ཕྱིས་ལྗང་སྐྱ་དེ་མགོ་ལ་གཅུད་ཞོར་སྒོ་ཆེན་ལས་ཕྱིར་བུད་སོང་།